નવી દિલ્હીઃ ભલે કોલકાતામાં અતિ રોમાંચક બનેલી ભારત-શ્રીલંકા વચ્ચેની ટેસ્ટ મેચ ડ્રોમાં પરિણમી હોય, ભલે દુનિયાના બધા બેટ્સમેન ટેસ્ટ ક્રિકેટને બેસ્ટ ક્રિકેટ માનતા હોય. બધા બેટ્સમેનોનું કહેવું એ જ હોય છે કે ટેસ્ટ ક્રિકેટમાં બેટ્સમેનનો સંપૂર્ણ ટેસ્ટ થઈ જાય છે, તેમ છતાં ટેસ્ટ ક્રિકેટને જોવા માટે એટલા દર્શકો સ્ટેડિયમ સુધી પહોંચતા નથી, જેટલા વન ડે અથવા ટી-૨૦ મેચ જોવા પહોંચે છે. એક બે દેશને બાદ કરતાં જ્યાં પણ ટેસ્ટ રમાય છે ત્યાં સ્ટેડિયમની મોટા ભાગની ખુરશીઓ ખાલીખમ હોય છે. વર્તમાન સમયમાં ઈંગ્લેન્ડ, ઓસ્ટ્રેલિયા, ભારત અને દક્ષિણ આફ્રિકા જેવા દેશને બાદ કરવામાં આવે તો ટેસ્ટ મેચ દરમિયાન અન્ય કોઈ સ્થળે એટલા દર્શક સ્ટેડિયમમાં હાજર હોતા નથી.